**Doarjja heivehit historjjálaš johtolagaid.**  
Eaktodáhtolašvuođa jagi 2022 oktavuođas bovde Riikkaantikvára eaktodáhtolaš servviid ja joavkkuid ohcat ruđaid historjjálaš johtolagaid heiveheapmái, dikšui ja gaskkusteapmái.  
Historjjálaš johtolagat sáhttet leat boares geinnodagat giliid gaskkas, muotkkit gokko fatnasat besse, mearrageaidnu guollebivdohápmaniid ja giliid gaskkas jna.     
Juohke searvi/ organisašuvdna sáhttá ohcat doarjaga gitta 100 000 ruvnno rádjái.     
**Ohcanáigemearri lea njukčamánu 1.b.**  
Dáppe sáhtát lohkat doarjaga birra ja gáibádusaid ohcamiidda  
Sámediggái gullet ohcamat johtolagaid birra mat gusket sámi kulturhistorjái. Ohcama sáddet Sámedikki Vistesuodjalus- ja kultureanadatjuhkosii. Sámediggi vuoruha ja sádde ohcamiid čoahkis Riikkaantikvárii.